Վերջին ամիսներին Հայաստանը կոշտ արձագանքում է պաշտպանական դիրքերը Հայաստանին մոտեցնելու ադրբեջանական կողմի փորձերին: Տարիներ շարունակ այդ դիրքերը Նախիջեւանի խորքում էին, իսկ սահմանային գոտին հիմնականում չեզոք էր: Բայց վերջին ժամանակներում ադրբեջանական ուժերը որոշել են առաջ տանել դիրքերը եւ ընդհուպ մոտենալ Հայաստանի սահմանին: Ավելին, մի քանի ամիս առաջ Ադրբեջանի պաշտպանության նախարարը դիրքերի տեղաշարժը ներկայացրել էր որպես փառահեղ ռազմական հաղթանակ: